CELEX: 62009TN0183
Language: et
Date: 2009-05-11 00:00:00
Title: Kohtuasi T-183/09: 11. mail 2009 esitatud hagi — Spa Monopole versus Siseturu Ühtlustamise Amet — Club de Golf Peralada (WINE SPA)

4.7.2009   
            
            
               ET
            
            
               Euroopa Liidu Teataja
            
            
               C 153/49
            
         11. mail 2009 esitatud hagi — Spa Monopole versus Siseturu Ühtlustamise Amet — Club de Golf Peralada (WINE SPA)
   (Kohtuasi T-183/09)
   2009/C 153/93
   Hagiavaldus esitati inglise keeles
   
      Pooled
   
   
      Hageja: Spa Monopole, compagnie fermière de Spa SA/NV (Spa, Belgia) (esindajad: L. de Brouwer, E. Cornu ja O. Klimis)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Club de Golf Peralada, SA (Barcelona, Hispaania)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 2. märtsi 2009. aasta otsus liidetud asjades R 1231/2005-4 ja R 1250/2005-4;
            
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   
      Ühenduse kaubamärgi taotleja: Club de Golf Peralada, SA
   
      Asjaomane ühenduse kaubamärk: sõnamärk „WINE SPA ” kaupadele ja teenustele, mis kuuluvad klassidesse 3, 5, 16, 24, 25 ja 42
   
      Vastulause aluseks oleva kaubamärgi või tähise omanik: Spa Monopole, compagnie fermière de Spa SA/NV
   
      Vastulause aluseks olev kaubamärk või tähis: mitmed siseriiklikud, rahvusvahelised ja ühenduse kaubamärgid „SPA” kaupadele ja teenustele, mis kuuluvad vastavalt klassidesse 3, 32 ja 42; rahvusvahelised ja Beneluxi riikide kaubamärgi „LES THERMES DE SPA” registreeringud kaupadele ja teenustele, mis kuuluvad klassidesse 3 ja 42; Saksa kaubamärk „SPA MONOPOLE S.A. SPA”, mis on registreeritud klassi 3 kuuluvatele kaupadele; aktsiaselts S.A. SPA Monopole, Compagnie fermière de Spa, lühendatult S.A. Spa Monopole N.V., mille nimi on Belgias kaitstud; Belgias kaitstud ärinimi Les Thermes de Spa, Place Royale 2, 4900 Spa, Belgique
   
      Vastulausete osakonna otsus: rahuldada vastulause osaliselt
   
      Apellatsioonikoja otsus: vastulausete osakonna otsus osaliselt tühistada ja jätta vastulause tervikuna rahuldamata
   
      Väited: nõukogu määruse nr 207/2009 (1) artikli 75 lõike 2 ja artikli 76 lõike 1 teise lause rikkumine, kuna apellatsioonikoda rikkus oma otsusega kaitseõiguste ja võistlevuse põhimõtteid; nõukogu määruse nr 207/2009 artikli 8 lõike 5 rikkumine, kuna apellatsioonikoda põhines oma hinnangus varasema kaubamärgi „SPA” eristusvõime kohta vääratele ja tõendamata asjaoludele ning ta ei hinnanud vastandatud kaubamärkide sarnasust kaupade osas, mille jaoks registreerimist taotletakse. Lõpuks ei kontrollinud apellatsioonikoda seda, kas asjaomase ühenduse kaubamärgi kasutamine võib ära kasutada või kahjustada varasema kaubamärgi eristusvõimet või mainet „SPA”, rikkudes seeläbi nõukogu määruse nr 207/2009 artikli 8 lõiget 5.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).